**NOTĂ INFORMATIVĂ**

***la proiectul hotărârii Guvernului „Cu privire la aprobarea proiectului de lege pentru modificarea şi completarea unor acte legislative”***

|  |
| --- |
| **Numele autorului, scopul şi obiectivele proiectului** Prezentul proiect de lege a fost elaborat de către Cancelaria de Stat, în vederea operării unor modificări/completări la Legea nr.158/2008 cu privire la funcţia publică şi statutul funcţionarului public și Legea nr.48/2012 privind sistemul de salarizare a funcţionarilor publici, prin corelarea prevederilor legislaţiei în vigoare şi eliminarea unor ambiguităţi existente în ceea ce priveşte funcţionalitatea sistemului administraţiei publice.**Principalele prevederi ale proiectului**În particular, prevederile proiectului asigură ajustarea actelor legislative enunţate *supra* în corespundere cu Legea nr.201/2016 şi Legea nr.188/2017, urmare a modificărilor introduse în Codul muncii al RM (nr.154/2003), în ceea ce priveşte perioada concediului de îngrijire a copilului mai mare de 3 ani, îngrijire a copilului bolnav în vârstă de până la 7 ani, utilizarea termenului de „persoana cu dizabilităţi” etc.Concomitent, în virtutea faptului că accesul la o funcţie publică implică respectarea unor condiţii prestabilite de lege, în special pregătirea profesională, cunoştinţe în domeniu corespunzătoare sarcinilor de bază, şi se realizează prin promovarea concursului, se propune ca durata cursului de iniţiere a funcţionarului public debutant să constituie cel puţin 40 de ore. De asemenea, proiectul defineşte sarcina conducătorului autorităţii publice privind asigurarea respectării Cerinţelor minime de securitate şi sănătate în muncă pentru lucrul la monitor, în contextul transpunerii în reglementările naţionale a Directivei Consiliului Comunităților Europene 90/270/CEE din 29 mai 1990.În vederea excluderii interpretărilor neunivoce privind aplicarea cadrului legislativ, proiectul concretizează condiţiile privind acordarea indemnizaţiei de şomer conform prevederilor art.42 alin.(6) din Legea nr.158/2008.În temeiul prevederilor Legii nr.153/2017, urmare a consolidării spectrului motivaţional al funcţionarilor publici prin acordarea plăţilor de stimulare se propune completarea art.40 alin.(2) din Legea nr.158/2008.Totodată, în conformitate cu actul legislativ nominalizat, urmare a revizuirii cadrului de reglementare prin prisma principiilor evocate în Legea nr.48/2012, care dispun că sistemul de salarizare a funcţionarilor publici se instituie în baza unei ierarhii a salariilor pe categorii de funcţionari publici, având în vedere importanţa, răspunderea, complexitatea şi riscurile activităţii desfăşurate, se propune ajustarea gradelor de salarizare pentru unele categorii de funcţionari publici de conducere de nivel superior conform proiectului.Conex, prevederile propuse la art. 6 alin. (41) din Legea nr.48/2012, asigură remunerarea pentru activitatea desfăşurată ce impune păstrarea secretului de stat în legătură cu faptele, informaţiile sau documentele de care se ia cunoştinţă în exerciţiul funcţiei. **Fundamentarea economico-financiară**Realizarea prevederilor proiectului de lege în cauză implică cheltuieli financiare suplimentare neesențiale, care vor fi acoperite din contul fondului de salarizare al autorităților publice vizate.**Consultarea publică a proiectului** În conformitate cu prevederile Legii nr. 317/2003, proiectul de hotărâre a Guvernului „Cu privire la aprobarea proiectului de lege pentru modificarea şi completarea unor acte legislative” se remite spre avizare autorităţilor publice interesate şi se plasează pentru consultări publice pe pagina [www.particip.gov.md](http://www.particip.gov.md), asigurând respectarea prevederilor legislaţiei privind transparenţa în procesul decizional. |

**Secretar general al Guvernului Lilia PALII**